《寄庄蒙泉》
元代·瞿智

楼殿高低瞰海边，潮生静看月流川。秘函夜诵天仙下，香积晨斋绣佛前。

碧盖团云阴寂寂，珠旒分雪溜涓涓。支郎绝爱山中景，吟得篇诗与世传。

作者简介：智一名荣智，字睿夫，一字惠夫，其先嘉定州人。父晟，迁昆山。兄信字实夫，时齐名，称二瞿先生。智嗜学明《易》，至正间，宪司试辟后青龙镇学教谕，摄绍兴府录判，寻弃官去。睿夫博雅能诗，以书法钩勒兰花，笔致妙绝。时寓华亭，所居有通波阁。与黄晋卿、段吉甫、李季和、成原常、张伯雨诸君友善。